CELEX: 32018D0517
Language: da
Date: 2018-03-21 00:00:00
Title: Kommissionens afgørelse (EU) 2018/517 af 21. marts 2018 om forslaget til borgerinitiativ »Britiske venner — bliv hos os i EU« (meddelt under nummer C(2018) 1730)

28.3.2018   
            
            
               DA
            
            
               Den Europæiske Unions Tidende
            
            
               L 84/25
            
         KOMMISSIONENS AFGØRELSE (EU) 2018/517
   af 21. marts 2018
   om forslaget til borgerinitiativ »Britiske venner — bliv hos os i EU«
   
      
         (meddelt under nummer C(2018) 1730)
      
   
   (Kun den engelske udgave er autentisk)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 211/2011 af 16. februar 2011 om borgerinitiativer (1), særlig artikel 4, og
   ud fra følgende betragtninger:
   
               (1)
            
            
               Følgende er angivet om emnet for forslaget til borgerinitiativ »Britiske venner — bliv hos os i EU«: »Brexit-folkeafstemningen i 2016 var ikke bindende, den havde blot til formål at give det britiske parlament mulighed for at vurdere de britiske befolkningers holdning på daværende tidspunkt«.
            
         
               (2)
            
            
               Forslaget til borgerinitiativ har følgende hovedmålsætninger: »Det er vores mål at skabe en platform, der vil gøre det muligt for alle europæiske borgere at deltage i dette initiativ, og som vil gøre det muligt at nå ud til flertallet af britiske borgere (herunder dem, der er bosiddende i EU, og som reelt blev frataget retten til at stemme ved den oprindelige folkeafstemning), således at alle britiske borgere får mulighed for at give deres mening til kende.«
            
         
               (3)
            
            
               Traktaten om Den Europæiske Union styrker unionsborgerskabet og skaber øget demokrati i den måde, hvorpå Unionen fungerer, ved bl.a. at sikre, at alle borgere får ret til at deltage i det demokratiske liv i Unionen via et europæisk borgerinitiativ.
            
         
               (4)
            
            
               Derfor bør de procedurer og betingelser, der er nødvendige for fremsættelsen af et borgerinitiativ, være klare, enkle og brugervenlige samt stå i et rimeligt forhold til borgerinitiativets art for at fremme borgernes deltagelse og gøre Unionen mere tilgængelig.
            
         
               (5)
            
            
               Hver enkelt medlemsstats ret til at træde ud af Den Europæiske Union er fastsat i artikel 50, stk. 1, i traktaten om Den Europæiske Union, hvorved det bestemmes, at enhver medlemsstat kan beslutte at udtræde af Unionen i overensstemmelse sine forfatningsmæssige bestemmelser.
            
         
               (6)
            
            
               Selv om Europa-Kommissionen beklager Det Forenede Kongeriges beslutning om at udtræde af Den Europæiske Union — hvilket Jean-Claude Juncker, formand for Europa-Kommissionen, Martin Schulz, formand for Europa-Parlamentet, Donald Tusk, formand for Det Europæiske Råd, og Mark Rutte, der varetog formandskabet for Rådet for Den Europæiske Union, gav udtryk for i en fælles erklæring den 24. juni 2016 (2) — er der ikke er noget retsgrundlag i traktaterne, der tillader vedtagelsen af en EU-retsakt vedrørende den interne beslutningsproces i en medlemsstat i forbindelse med meddelelsen af den pågældende medlemsstats udtræden af Unionen i henhold til artikel 50 i traktaten om Den Europæiske Union.
            
         
               (7)
            
            
               Af disse grunde falder forslaget til borgerinitiativ »Britiske venner — bliv hos os i EU« åbenbart uden for Kommissionens beføjelse til at fremsætte et forslag til EU-retsakt med henblik på gennemførelsen af traktaterne, jf. forordningens artikel 4, stk. 2, litra b), sammenholdt med dennes artikel 2, nr. 1) —
            
         VEDTAGET DENNE AFGØRELSE:
   Artikel 1
   Registreringen af forslaget til borgerinitiativ »Britiske venner — bliv hos os i EU« afslås hermed.
   Artikel 2
   Denne afgørelse er rettet til initiativtagerne (medlemmer af borgerkomitéen) til forslaget til borgerinitiativ »Britiske venner — bliv hos os i EU«, som repræsenteres ved [Personoplysninger slettet efter samråd med initiativtagerne], der fungerer som kontaktpersoner.
   
      Udfærdiget i Bruxelles, den 21. marts 2018.
      
         
            På Kommissionens vegne
         
         Frans TIMMERMANS
         
            Førstenæstformand
         
      
   
   
      (1)  EUT L 65 af 11.3.2011, s. 1.
   
      (2)  http://europa.eu/rapid/press-release_STATEMENT-16-2329_da.htm.